《鹧鸪天（寿徐主簿）》
宋代·郭应祥

前数重阳后小春。中间十日是生辰。二年稳作栖鸾客，百里谁非贺燕人。

无一事，扰天真。年登八八愈精神。句稽宜解淹贤辙，黄发犹须上要津。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。